ผลมะลิหลังสวน
ประเภทของการประกวด พืช

ชื่อภาพ ”ผลมะลิหลังสวน”
ผู้ถ่าย ปิยะ เฉลิมกลิ่น
สถานที่ถ่าย อุทยานแห่งชาติคลองพนม อ.พนม จ. สุราษฎร์ธานี ถ่ายวันที่ 26 เมษายน 2552
เป็นพรรณไม้เลื้อยที่ขึ้นอยู่ในป่าดิบชื้น บนเนินเขาสูง 250 เมตร มีเอกลักษณ์หรือคุณค่า เนื่องจากเป็นมะลิพื้นเมืองของไทย ที่เป็นมะลิถิ่นเดียว (endemic) ที่หายากและใกล้สูญพันธุ์ เป็นมะลิหนึ่งเดียวของไทยที่มีขนรูปดาว นับตั้งแต่หมอคาร์ (A.F.G. Kerr) สำรวจพบมะลิชนิดนี้ เมื่อวันที่ 4 กุมภาพันธ์ 2470 แล้วยังไม่เคยมีรายงานว่า มีผู้ใดเก็บตัวอย่างมะลิชนิดนี้ได้อีกเลย และที่สำคัญคือในการเก็บตัวอย่างครั้งแรกและทำคำบรรยายนั้นจะมีเฉพาะจากดอกเท่านั้น ดังนั้นการสำรวจพบครั้งนี้ จึงเท่ากับเป็นการค้นพบผลมะลิหลังสวนเป็นครั้งแรกของโลก ซึ่งมีผลแฝดเบี้ยว และมีภาพถ่ายเป็นครั้งแรกให้ชาวโลกได้ยลโฉม

ถ่ายด้วยกล้อง Canon  รุ่นกล้อง 400D Digital เลนส์ Macro 100 mm Ultrasonic

